Det kan fra næste uge blive meget lettere for nordjyder at indhente byggetilladelser.

Når carporten skal bygges eller septiktanken nedgraves, vil det i fremtiden komme til at gå hurtigere med tilladelserne. Det er forventningen når de nordjyske kommuner fra på mandag åbner for en selvbetjeningsløsning for byggetilladelser på nettet. Det oplyser DR Nordjylland. Med det nye digitale system skal borgerne udfylde alle nødvendige informationer, inden de kan sende en ansøgning om byggetilladelse af sted, og det vil ifølge afdelingsleder i Plan og Byg Jesper Vraa Andersen fra Mariagerfjord Kommune gøre ventetiden kortere -Halvdelen af vores byggeansøgninger mangler vigtige informationer, som vi bagefter må få borgeren til at sende os. Det forlænger sagsbehandlingstiden for borgeren og os, siger han til DR Nordjylland. 96 kommuner vil i fremtiden gøre brug af selvbetjeningsløsningen, som kan bruges af både private og erhvervet.